International Precision Rifle Federation

International Precision Rifle Federation (IPRF) er et internasjonalt forbund for felt- og langholdsskyting avledet fra feltskyting og dynamisk skyting. I Norge administreres sporten av PRS Norge som arrangerer Presisjonsrifle-serien. Viking Rifle Series (VRS) er en skandinavisk cup arrangert i samarbeid med PRS Norge, hvor noen av stevnene fra den norske PRS-serien inngår. Skytingen foregår som regel fra ulike stillinger og på varierte avstander innen en begrenset tid, slik at skytteren bør ha god kunnskap om ballistikken og kunne kompensere for vind og avstand. Skytterne deles inn i forskjellige divisjoner basert på våpen og utstyr. Alle konkurrerer innen sin divisjon, men det kan i tillegg være egen premiering for kvinner, junior (skyttere 18 år eller yngre), senior (skyttere 55 år eller eldre) og militær/politi. Et stevne består som regel av flere øvelser, og man får poeng i hver av dem etter hvor mange treff man har. Det brukes i stor grad stålmål som skivemateriell for å gjøre det enkelt å telle poeng og som et økonomisk alternativ til elektroniske blinker. Dommerne benytter ofte feltteleskop for å observere og telle treff.


== Historie ==
PRS-skyting i sin nåværende form oppstod i USA i 2010-årene som Precision Rifle Series. I USA steg antallet aktive utøvere fra 164 i 2012 til over 15 000 i 2020.I 2021 ble IPRF grunnlagt, og i 2022 ble det første verdensmesterskapet arrangert. IPRF har i dag tilknyttede forbund i flere land:
Australia: Australian Precision Rifle Association [1]
Canada: Canadian Precision Rifle Association [2]
Chile: Federación Chilena de Rifles de Precisión
Frankrike: French Precision Rifle Association [3]
Georgia: Georgian Precision Rifle Federation
Hellas: Det greske skytterforbundet
Indonesia: Indonesian Precision Rifle Association
Irland: Irish Precision Rifle Association
Italia: PRS Italia [4] [5]
Litauen: Lithuania Practical Shooting Sport Federation [6]
Namibia: Namibian Precision Rifle Association
Norge: PRS Norge [7]
Polen: Polish Precision Rifle Association
Russland: Rossniping Tactical Shooting Association [8] (Voluntarily withdrawn until further notice)
Slovakia: Slovak Precision Rifle Association
Slovenia: Slovenia Precision Rifle Association
Spania: Spanish Precision Rifle Association [9]
Storbritannia: Great Britain Precision Rifle Association [10]
Sverige: Svenska Skyttesportförbundet [11]
Sør-Afrika: South African Precision Rifle Federation [www.precisionrifle.co.za] [12]
Tsjekkia: Chezh Precision Rifle Association
Tyskland: Bund Deutscher Sportschützen [13]
Ungarn: Dynamic Shooting Sport Federation of Hungary [14]
USA: United States Precision Rifle Association [15]
Østerrike: Austrian Precision Rifle Association


== Utstyrsdivisjoner ==
Deltakerne deles inn i egne divisjoner basert på hvilken type utstyr man bruker. Det er vanlig å bruke kikkertsikte med justerbar forstørrelse, og patroner med kaliber mellom 6 mm og 6.5 mm (for eksempel 6 mm Dasher eller 6,5 × 55 mm) fordi disse pleier å gi god ballistikk på avstandene det skytes på og relativt lite rekyl. På stevner i Norge har man pleid å score alle deltakere i samme divisjon uavhengig av utstyr. Internasjonalt brukes divisjonene Open (flest tillatte modifikasjoner), Limited og Factory (fabrikkvåpen med få modifikasjoner).


== Stevner ==
Alle skyttere går gjennom de samme øvelsene uavhengig av hvilken divisjon og kategori de er registrert i. Det konkurreres individuelt, men på større stevner kan det også være lagkonkurranse hvor resultatene fra de enkelte lagmedlemmene legges sammen.


=== VM 2022 ===
I 2021 ble det første verdensmesterskapet avholdt 6-12 august. Norge sendte flere skyttere som fikk gode resultater, og Norge tok i tillegg lagbronse i de to største divisjonene, Open og Limited.

Open
Lag Open
Limited
Lag Limited
Factory
Lag Factory


== Se også ==
International Confederation of Fullbore Rifle Associations (ICFRA), det internasjonale skytterforbundet for Palma og F-Class


== Referanser ==